Tolong jelaskan mengenai Ciri-ciri rekabentuk dari Kereta kebal Panther dalam bahasa melayu

Jika meriam tergantung dan perisai condong diabaikan, Panther adalah rekabentuk konventional Jerman. Berat kereta kebal meningkat kepada 43 tan daripada berat yang dirancangkan 35 tan. Ia menggunakan enjin 700 kuasa kuda (520 kW), 23 liter Maybach HL 230 V-12 enjin petrol. Enjin tersebut memancu lapan tayar bogie besi dan getah berselang berkembar (double-interleaved) setiap sebelah tergantung pada suspensi palang torsion bertingkat. Kawalan kereta kebal dilakukan melalui Maybach-Olvar kotak (synchromesh epicyclic ) tujuh kelajuan dan brek cakera hidrolik (hydraulic). Krenya terdiri daripada lima orang: pemandu, operator radio, juru tembak, juru isi (loader), dan komander. Perisainya terdiri daripada kepingan besi glasis sekata (homogenous steel glacis), dipetri tetapi juga (interlocked) untuk diperkukuhkan. Model asal hanya mempunyai perisai maksima 60 mm. Ini kemudiannya ditingkatkan kepada 80mm. Ausf. D dan model berikutnya mengeluarkan kereta kebal dengan perisai setebal 120 mm. Skirt perisai 5mm dan selaput Zimmerit juga menjadi ciri-ciri piawaian.

Meriam utama Panter adalah 75mm Rheinmetall KwK 42 L/70 dengan 79 biji peluru disokong oleh dua mesingan MG 34. 75mm bukanlah kaliber besar pada masa itu. Bagaimanapun, meriam Panther merupakan antara meriam yang paling berkuasa pada Perang Dunia II, bagaimanapun disebabkan bahan tujahan (propellant charge) yang banyak dan laras meriam yang panjang, memberikannya velositi muncung (muzzle velocity) yang amat tinggi. Trajektori lurus juga memudahkan ketepatan memusnahkan sasaran, kerana pembidikan kurang sensitif kepada jarak. Meriam 75mm sebenarnya adalah lebih kuasa tembus berbanding meriam 88mm Tiger I, walaupun tidak sekuat Tiger II.